
Ang pagsidhi ng mga pasistang atake 
ay tanda ng lalong pagkabulok 5 
ng rehimeng US-Estrada', 


umubuga ng bala ang rehi- 
B meng US-Estrada at lumu- 

lura ng lason sa hangaring 
sindakin ang sambayanan at hadlangan 
ang pagsulong ng mga pakikibaka 
laban sa pasistang rehimen. Kaalin- 
sabay ng paglalim ng desperasyon 
nito, itinataas ngayon ng rehimeng 
US-Estrada ang antas ng tindi, lupit 
at pinsala ng mga pasistang atake nito 
laban sa mamamayan. 

Buong bagsik nito ngayong binubuwag ang 
mga mapayapang demonstrasyon at aksyong 
masa katulad ng brutal na pagsalakay sa raling 
anti-Estrada noong Hulyo sa Quezon C ity at 
ng todo-todong paggamit ng pwersa upang 
supilin ang welga ng mga manggagawa ng LRT. 
Ang kabangisang ito ay maihahambing, o sa 
ilang kaso'y higit pa, sa todong paggamit ng 
pwersa ng estado poder ng diktadurang 
Marcos noong panahon ng batas militar upang 
supilin kahit ang di armadong pagkilos ng 
mamamayan. 

Lalong pinalalakas ni Estrada ang maki- 
narya ng paghaharing militar sa kanayunan. 


Hulyo-Agosto 2000 


Agosto 1, sini- 
mulang ipatupad ang 
pagdaragdag ng 30,000 tauhan 
ng pasistang CAFGU (mula sa kasalu- 
kuyang 33,000) upang ibayong paigtingin ang pasistang kampanya 
ng panunupil at paninindak sa kanayunan. Baluktot ang umiiral na 
upisyal na paniniwalang magagapi ang rebolusyonaryong armadong 
pakikibaka sa pamamagitan ng pagkakaroon ng absolutong 
superyoridad sa armas at pagpapailalim ng populasyon sa 
pagmamanman at kontrol ng militar. 

Palala nang palala ang mga paglabag ng pasistang estado sa 
karapatang-tao at sa mga pandaigdigang alituntunin sa digmaan. 
Pinipinsala ng malalaking operasyong militar ang mga pananim, 
kabuhayan at ari-arian ng masa. Lumalaganap ang mga kaso ng 
pagmasaker, pagpatay, pagdukot, pagtortyur, iligal na pangha- 
halughog, pang-aaresto at pagkulong. Ang mga nadarakip na 
mandirigma ng BHB ay itinatangging ituring na mga bihag ng digma, 

pinagkakaitan ng kaakibat na mga karapatan, karaniwang 
hindi ginagamot kung sugatan at sistematikong pinahihirapan 
bago tuluyang patayin. 

Kakambal ng tumitinding paggamit ng pasistang kara- 
hasan ay ang pasistang kampanya ng disimpormasyon. 
Sistematikong naghahabi at nagpapakalat ng mga kasinu- 
ngalingan sa pangunguna mismo ng hepe at iba pang upisyal 
ng AFP at PNP laban sa rebolusyonaryong kilusan. 

Sa desperasyong dungisan ang rebolusyonaryong 
kilusan, gumagamit sila ng pinakamababang klase ng 
propaganda na kinatatangian ng tahasang pambabaluktot 
sa katotohanan. Inaakusahan ng AFP ang BHB ng 
paglabag sa pandaigdigang alituntunin sa digmaan nang 
inambus noong Hunyo 27 ang “medical mission” ng AFP 
sa Jones, Isabela, na katunaya'y isang laking-brigadang 
operasyon ng paninindak at pananalanta sa masang 
lumalaban sa pagtatayo ng planta ng semento sa kanilang 
lugar. Gayundin, upang palabasing di tumutupad ang BHB 
sa kasunduang palayain ang dalawang bihag ng digma sa 
Timog Katagalugan, iniutos noong Hulyo 22 ang 
pagpapatupad ng AFP ng huwad na suspension of 
offensive military operations (SOMO). 


S umisidhi nang sumisidhi ang desperasyon ng 
rehimeng US-Estrada bunga ng patuloy na paglala ng 


NILALAMAN 

Editoryal aaa a han ANDA 1 
Panukalang “emergency powers”........ssssssesssesssree errereen 4 
Tumitinding pasismo sa Metro Manila......................72..0.. 5 
Pasismo laban sa mga manggagawa ng LRT............... 7 
Malisyoso ang SOMO ng Hulyo 22.. 8 
502nd Brigade, salot!.......................anaananawanawanawannaanananaawanans 9 
Pagdakip kina Nomer Kuan at Romeo Sanchez.......... 10 
Programang pabahay ng rehimeng US-Estrada.......... 11 
Katarungan para sa mga biktima ng Payatas................ 11 
San Roque Multipurpose Development Project............ 13 
Mga aral ng pakikibaka sa Hacienda Looc.................... 15 
Ang iskwad-pangkultura ng Timog-Katagalugan......... 17 
Manggagawa at mamamayang Amerikano................... 18 
Balita a kA Bahan 20 


PANAWAGAN 


Ang Lupong Patnugot ng Ang Bayan ay nag-aanyaya sa mga 
mambabasa na mag-ambag sa pagpapahusay ng ating 
pahayagan sa pamamagitan ng pagbibigay ng mga komentaryo 
at mungkahi, mga balita o mga rebolusyonaryong karanasan na 
maaaring ilathala sa ating pahayagan 


Maaaring makuha ang pinakahuling isyu ng Ang Bayan sa 
internet. Magtungo sa website na:http://angbayan.cjb.net 


Tatanggap ang patnugutan ng mga liham sa email address na: 
editors@angbayan.cjb.net 


krisis sa ekonomya at pulitika. 

Taliwas sa ipinagmamalaki ni Estrada na bumabangon 
na ang ekonomya, patuloy na dumaranas ang Pilipinas ng 
malalim na krisis bunga ng walang-rendang pagsasaka- 
tuparan ng gubyerno ng liberalisasyon, pribatisasyon at 
deregulasyon. Nagreresulta ito sa lalong pagbagsak ng 
kabuhayan at antas ng pamumuhay ng mamamayan, laluna 
ng mga magsasaka at manggagawang lugmok na sa 
kadusta-dustang katayuan. 

Ipinamamarali ni Estrada, sampu ng kanyang mga eko- 
nomista, ang pagkakaroon ng S16 bilyon na reserbang 
dolyar at ng 52.28 bilyon sarplas o labis sa kalakalan (mas 
malaking eksport kumpara sa import). Ang pagmamalaki 
sa datos na ito ay desperadong pagtatangkang ilarawang 
nasa mabuting katayuan ang ekonomya, sapagkat, hindi 
pagbangon ng ekonomya ang inilalarawan ng mga ito kundi 
ang pagbagsak ng produksyong nakasalalay sa mga 
imported na sangkap at, gayon, ng lalong pagkalugmok ng 
ekonomya sa krisis. Katunayan, sa unang kwarto ng taong 
ito, bumagsak nang 90% ang nakatalang pamumuhunan, 
kabilang ang tinatayang 70% pagbagsak sa direktang 
dayuhang pamumuhunan. 

Hindi maitanggi ng gubyerno ang lumalawak na 
disempleyo. Kahit anupamang pagduduktor nila sa upis- 
yal na estadistika, lumalabas na may 54% paglaki sa bilang 
ng walang trabaho mula Enero hanggang Abril. 

Nais ng gubyerno na ipatupad ang mga programang 
pampasikad ng ekonomya kabilang ang malalaking 
proyektong imprastruktura tulad ng konstruksyon ng mga 
dam, daungan, paliparan, tulay, kalsada at iba pa. Subalit 
said na ang rekurso ng gubyerno dulot ng bagsak na 
katayuan ng lokal na produksyon, ng todo-buhos ng pondo 
sa kampanyang militar at pagpapalakas ng pasistang 
makinarya at ng malawakang pagnanakaw ng mga 
burukratang kapitalista sa kabang-yaman ng bansa. 
Ngayong taon ay tinatayang aabot na naman sa P80 bilyon 
ang depisit sa badyet, lagpas sa unang target na P62.5 
bilyon. Sa 2001, tinatayang ang depisit sa badyet ay muling 
lalagpas sa nakatakdang target na P82.5 bilyon. 

Upang mapinansyahan ang mga proyektong pampasi- 
kad, nakatakdang umutang ang gubyerno ng aabot sa S2 
bilyon mula sa mga dayuhang bangko at institusyon, pangu- 
nahin na ang World Bank, IMF at ADB. Sa kasalukuyan ay 
umaabot na sa 558 bilyon ang utang panlabas ng Pilipinas. 

Kayat walang pagpipigil si Estrada sa pagsasakatu- 
paran ng mga idinidiktang patakaran ng mga imperyalis- 
tang bangkong ito. Habang sa maraming bansa ay 

nagmemenor sa liberalisasyon dahil sa nakalulumpong 
pinsalang idinulot nito sa kani-kanilang ekonomya, todo- 
arangkada naman si Estrada sa pagsusubasta sa mga 
dayuhan ng pambansang patrimonya ng Pilipinas. Ang 
larangan ng pagtitingi, isa sa pinakahuling nasa eksklusibong 
kontrol ng mga Pilipino ay ibinukas na rin sa mga dayuhan. 

Binibigyan ni Estrada ang dayuhang malalaking 
kapitalista ng buong-layang dambungin ang yaman ng 
bansa at magkamal ng superganansya kahit sa kapinsalaan 
ng mamamayan. Sa kabila ng malawakang pagtutol, 
malayang itinataas ng mga kumpanya ng langis ang kanilang 
presyo, kabilang ang dalawang ulit na pagtataas nitong 
Hulyo na nag-udyok ng tuluy-tuloy na pagtaas ng presyo 
ng mga bilihin. Dulot nito, at ng patuloy na pagkapako ng 
sahod ng mga manggagawa, mabilis na dumadausdos ang 
kabuhayan ng masang anakpawis. 


| pas pang lumalaki ang agwat ng pagkakahiwalay ng 
rehimeng US-Estrada mula sa mamamayang Pilipino. 
Ang mga makadayuhan at anti-mamamayang patakarang 
ipinatutupad ni Estrada ay ibayong nagpapaliyab sa mala- 
wakang paglaban ng iba't ibang sektor ng lipunan sa buong 
bansa. Dumarami ang mga welga at demonstrasyon sa 
lansangan na kinatatangian ng militanteng paninindigan, hindi 
lamang para sa demokratikong interes ng mga aping sektor, 
kundi laban sa patuloy na pananatili ni Estrada sa poder. 

Ang todo-digmang anti-Moro ay di lamang naghiwa- 
lay kay Estrada mula sa mamamayan at lider-Moro, kundi 
pati sa mamamayang di-Moro na nagngangalit sa mala- 
wakang pinsalang dulot ng pasistang kampanyang ito. 

Ang garapalang pagbibigay-pabor sa mga hayok na 
kroni ni Estrada, kabilang na ang iba't iba niyang asawa at 
anak, ang pamilyang Marcos, sina Lucio Tan at Danding 
Cojuangco, ay nagpapalalim ng paksyunal na tunggalian 
sa hanay ng naghaharing uri. Patuloy na dumarami ang mga 
naaagrabyado ng sagad-sagarang kroni-ismo na nagbubu- 
nga ng ibayong pagkakahiwalay ni Estrada kahit sa hanay 
ng mga reaksyunaryo. Ang mga paksyong anti-Estrada ay 
patuloy na nagbubuo ng organisasyon at nagpapalawak 
ng impluwensya sa hanay ng malalaking negosyante at mga 
dating upisyal ng gubyerno. Nagbubuo rin ng mga anti- 
Estradang grupo sa loob ng militar. Sinasamantala nila ang 
mababang moral ng mga tropa bunga ng kabiguang gapiin 
ang MILF at ng patuloy na paglakas ng rebolusyonaryong 
armadong pakikibaka, at ang galit sa hanay ng mga upisyal 
na naaagrabyado ng paboritismo ni Estrada sa promos- 
yon at paghirang sa mga inaasam na pwesto. 


Si Estrada pa rin ang 
pangunahing sinusuporta- 
han ng imperyalismong 
US. Pinagtibay ito 
ng ayudang mili- 
tar at ekono- (640 
TAG a 
Clinton Y af 
kay Estrada nang bumisita ito sa US nitong Hulyo. 
Gayunpaman, hindi ito nangangahulugang walang suportang 
ibinibigay ang imperyalismong US sa mga reaksyunaryong 
anti-Estrada. Katulad kay Marcos, nakahanda ang US na 
isuka si Estrada kung ito ay makasasama sa pagpapanatili 
ng katatagan ng naghaharing sistema. 


Ka ibayong palawakin ang anti-Estradang 
pagkakaisa ng mamamayan. Kailangang puspusang 
isulong ang pakikibaka ng mga manggagawa, magsasaka 
at iba pang aping sektor at ikawing ang mga ito sa pakiki- 
baka upang ibagsak ang gubyernong Estrada. Kaalinsa- 
bay nito, kailangang samantalahin ang paglalim ng mga 
dibisyon sa hanay ng naghaharing uri sa pamamagitan ng 
hayagan at di hayagan, direkta at di direktang pakikipag- 
tulungan sa mga reaksyunaryong anti-Estrada at koordi- 
nasyon sa mga aktibidad laban sa naghaharing rehimen. 

Habang nag-iibayo ang lupit ng mga pasistang krimen 
nito laban sa mamamayan, lalong nagiging malinaw ang 
kawastuan ng pagsusulong ng rebolusyonaryong armadong 
pakikibaka at nagiging paborable ang sitwasyon upang 
paigtingin ito. Kailangang palakasin ang BHB para dito at 
para sa lahatang-panig na pagpapaigting ng digmang bayan 
sa buong bansa. 

Ang pananatili ng malaking bulto ng reaksyunaryong 
tropa sa Mindanao at ibang rehiyon katulad ng Timog 
Katagalugan ay kailangang mabisang samantalahin sa 
pamamagitan ng paglulunsad ng paparaming maipagwa- 
waging taktikal na opensiba laban sa relatibong maliit at 
nahihiwalay na yunit ng kaaway. Kailangan ding 
samantalahin ang kawalang-kakayahan ng kaaway na mag- 
karoon ng absolutong konsentrasyon ng tropa sa lahat ng 
lugar. Laging may mga pagkakataon upang isulong ang 
pakikidigmang gerilya kahit sa Mindanao. 

Habang nabubulok ang gubyerno ni Estrada, lalong tum- 
itibay ang batayan upang siya ay patalsikin sa poder. Araw- 
araw ay higit na nagiging paborable ang sitwasyon upang 
sumulong at lumakas ang rebolusyonaryong kilusan. Œ 

Panukalang “emergency powers” ni Estrada 


Salamin ng lumulubhang krisis 
sa paghahari ng rehimen 


ara pabilisin umano 
P ang rehabilitasyon 

ng Mindanao, 
humihingi ngayon si 
Estrada ng “emergency 
powers” sa reaksyunaryong 
kongreso. Sa pamamagitan ng kapang- 
yarihang ito, nais ni Estrada na ipagba- 
wal ang mga welga upang bigyang- 
pabor ang mga kapitalista sa anyo ng 
mga tax holiday at mga itatakdang 
insentibo sa mga “economic zone”— 
ilan sa mismong mga patakarang sanhi , 
ng malawakang pagkawasak ng eko- / 
nomya ng bansa. Layunin nitong gawing i 
paborable sa pamumuhunan (investor- i 
friendly) ang Mindanao upang 
makaakit ng maraming kapi- @ 
talistang dayuhan at lokal na“ 
samantalahin ang mayamang rekurso ng isla. 

Kabilang din sa mga dagdag na kapangyarihang nais 
ni Estrada ang pagsuspinde sa awtoridad ng mga korte 
na mag-utos ng pansamantalang pagtigil ng mga proyekto 
ng gubyerno kapag may mga tumututol dito. Ang paghingi 
ni Estrada ng naturang kapangyarihan ay higit na 
naglilinaw sa tunay na layon ng rehimen---ang alisin ang 
anumang balakid sa maka-imperyalista at kontra- 
mamamayang mga proyekto nito. Sabihin pa, tiyak na 
mas babagsik ang pagsupil sa sinumang tututol sa ganitong 
mga proyekto. 

Sususpindihin din ang implementasyon ng huwad na 
Comprehensive Agrarian Reform Program upang lubu- 
san nang hubarin ang anupamang nalalabing pagku- 
kunwari na interesado ang reaksyunaryong gubyerno sa 
reporma sa lupa. 

Ayon sa panukalang Mindanao Rehabilitation and 
Development Act of 2000 (Senate Bill 2095), ang 
pakanang “emergency powers” ay ipatutupad ng 


bubuuing Mindanao Coordinating Council na pangu- 


\ ngunahan ni Estrada, lalahukan ng Kongreso at ng 


hudikatura bilang mga “tagamasid”, at kabibilangan ng 
., limang kinatawan mula sa “pribadong sektor” na 
“” dili iba kundi mga kapitalista. Bukod sa awtoridad 
Į} na magbalangkas ng mga patakarang katulad ng 
una nang nabanggit, ang nasabing konseho ay 
maaari ring pumasok sa mga kontrata para sa 
konstruksyon, pagkukumpuni, rehabilitasyon, 
pagpapahusay o pagmamantine ng mga planta 
ng kuryente, kalsada, at iba pang imprastruktura 
sa Mindanao. Malaking kurakutan ang maaa- 
sahan dito kagaya sa iba pang kontrata 
sa pagitan ng gubyerno at mga 
Dh pribadong kontratista. 

Mas masahol, may balak 
| pang gawing buong bansa ang 
saklaw ng “emergency powers” sa 

= halip na Mindanao lamang. 


asusuma mula sa mga nabanggit ang nais mangyari 

ni Estrada sa hinihinging dagdag na kapangya- 
rihan. Nais nitong pahigpitin ang pasistang panunupil at 
lalo pang ibukas ang ekonomya ng bansa sa pandaram- 
bong ng mga imperyalista at pinapaborang malalaking 
kapitalista, sa kapinsalaan ng mga manggagawa at 
mamamayang Pilipino. 

Sinasalamin ng paghingi ni Estrada ng “emergency 
powers” ang desperasyong iahon ang kanyang rehimen 
sa dinaranas nitong malubhang krisis sa paghahari. Ito 
ang nasa likod ng pinasisidhing pandarahas ng rehimen 
sa mamamayan. Ito rin ang dahilan kung bakit gayon na 
lamang ang pagkukumahog ni Estradang ibukas ang 
pambansang ekonomya sa todong kontrol ng malalaking 
kapitalista. 

Ang pasista at maka-imperyalistang “emergency 
powers” ay higit na nagpapatibay sa batayan para 
patalsikin si Estrada. Kailangang puspusang labanan ang 
pakanang ito. Œ 


Hulyo-Agosto 20004 ANG BAYAN 


Tumitinding pasismo sa Metro Manlla 


N 


ATEI LAT 


pang hadlangan ang 

mabilis na pagsulong 

at paglawak ng mga 
protesta at pakikibaka sa 
Metro Manila, ibayong pinahi- 
higpit ang pasistang panunupil 
sa balwarteng ito ng reaksyunaryong kapangyarihan. 

Target nito di lamang ang rebolusyonaryong kilusan 
at mga ligal na demokratikong pwersa sa kalunsuran kundi 
pati mga karibal ni Estrada sa pulitika. 

Dahil sa tindi ng krisis sa paghahari ng rehimen, 
lantaran na nitong ginagamit ang mga instrumento ng 
teroristang paghahari upang sindakin at supilin ang 
mamamayan. 


Pagpapalaki at pagsisinsin ng pasistang makinarya. Ang Na- 
tional Capital Region Police Office (NCRPO) ang pangunahing 
makinarya para sa pasistang panunupil sa rehiyon. Sa ilalim nito ay may 
limang police district office na sumasaklaw sa kanluran, gitna, hilaga, 
timog at silangang bahagi ng Metro Manila. 

Masinsin ang makinarya ng pulisya sa bawat antas mula 
munisipalidad at lunsod hanggang barangay. Di rin bababa sa 172 ang 
dami ng detatsment na minamantine ng NCRPO sa 17 syudad at bayan 
ng Metro Manila. Nagmamantine sa malalaking interseksyon ng mga 


NG 24 AN 

N [0 4 7 II ie a iae 

A SN pA Na Ng 
Nararanasan ENT NA Kai 

An PA NGA paan aan 

LA AA FA Ed 

IGAN A 


contingent ng Special Weapons and Tac- 
tics Team, mobile unit at tropang Ma- 


jf rines na kumpleto sa kasuotan at gamit 


pandigma at armado ng mga M16 at iba 
pang sandata. 
Sa Metro Manila rin nakabase ang 


= mga espesyal na pwersang pulis tulad ng 


Presidential Anti-Organized Crime Task 
Force ni Gen. Panfilo Lacson. 

Gamit ang karatulang antidroga, 
antikrimen at anti-terorismo, sinisindak 
ang masa sa Metro Manila sa pama- 
magitan ng pagmamantine ng “high vis- 
ibility” ng pulisya at pwersang militar at 
pagtatayo ng mga tsekpoynt sa mga 
susing lugar-publiko tulad ng malalaking 
commercial center at shopping mall at 
mga mayor na interseksyon at kalsada. 


Anti-komunistang kampanyang pro- 
paganda. Aktibo at nangunguna ang Phil- 
ippine National Police (PNP) sa paninira 
sa rebolusyonaryong kilusan, sa Partido 
at sa Bagong Hukbong Bayan. Mating- 
kad na halimbawa ang pagkakalat ng 
intriga na BHB (bukod sa Moro Islamic 
Liberation Front) umano ang pasimuno 
sa pagtatanim at pagpapasabog ng mga 
bomba sa matataong lugar sa Kamay- 
nilaan. 

Samantala, tinatatakan namang 
komunista at tinatakot ang masa sa mga 
ligal na organisasyon at pwersang pam- 
bansa-demokratiko sa rehiyon. Sa pabri- 
ka ng Pepsi, halimbawa, ilang serye na 
ng anti-komunistang seminar ang idinaos 
upang hatiin ang masa sa pagsusulong ng 
kanilang pakikibaka. Ang tunay na unyon 
ditoy pinagbibintangang may kuneksyon 
sa Partido. 


Pagbubuo ng lambat paniktik. Kada- 
lasan, ang mga nalilinlang ng anti-komu- 

nistang propaganda mula sa mga samahang masa sa mga 
pabrika, komunidad at eskwelahan ay nirerekluta sa 
makinaryang magmamanman sa mga pwersang 
demokratiko at rebolusyonaryo, gayundin sa tuwirang 
makinaryang paniktik ng PNP at Armed Forces of the 
Philippines. 

Sa Food Terminal Inc. sa Taguig, simula pa noong 
1998 ay nagdaraos na ang AFP ng serye ng kurso para 
sa pagbubuo ng organisasyon ng mga reserba nila. 
Bahagi ng seminar ang pagsasanay sa gawaing paniktik 
laban sa rebolusyonaryong kilusan. 

Sa Pamantasan ng Makati, mismong ang kuman- 
dante ng Reserve Officers” Training Corps ay tuwirang 
nagrerekluta ng impormer mula sa mga estudyante. Ang 
narereklutang impormer ay binibigyan ng tungkuling 
subaybayan ang programa at aktibidad ng konseho ng 
mga estudyante, mga lider at pinaghihinalaang pwersa 
ng kilusang lihim. 


Pananalakay at pagsupil sa mga ligal na demokra- 
tikong pwersa. Kamay na bakal at papatinding lantarang 
panunupil ang tugon ng rehimeng US-Estrada sa mga 
pakikibaka ng masang anakpawis at iba pang mamama- 
yan. Tampok ang marahas na pambubuwag sa mga welga 
ng manggagawa, demolisyon sa komunidad ng maralita, 
pambubuwag sa mga piket, martsa, rali, demonstrasyon 
at iba pang aksyong protesta ng masa at mamamayan at 

pang-aaresto, pananakit at 


SA HARAP NG pagkulong sa mga welgista, 
GAYONG MGA demonstrador, aktibista at 
PANANALAKAY AT Mga organisador ng kilusan. 
PAGSUPIL, Nitong Hulyo 24, uma- 
IBAYONG bot sa 15,000 pulis ang 
SUMISIGLAANG itinalaga para supilin at 
PAGLABANNG buwagin ang mga aksyong 
MAMAMAYAN SA masa laban sa State of the 
MGAKOMUNIDAD Nation Address ni Estrada. 
NG MARALITA, Sa marahas na pagsalakay 
PABRIKA AT ng pulisya, 119 ang nasuga- 
ESKWELAHAN. tan, 35 ang inaresto at isa 
KUMAKAPAL ANG  angnawawala. 
HANAY NG Umabot din sa 1,000 
MAMAMAYANG pulis ang itinalaga at makai- 
TUMATAHAK SA lang ulit na sumalakay sa 
REBOLUSYONARYONG piketlayn ng nagwewelgang 
LANDAS. mga manggagawa ng Light 


Rail Transit nitong huling 


linggo ng Hulyo. 
Kasabwat ng rehimen ang mga 
oportunistang taksil sa pananabotahe 
sa mga pakikibaka ng uring mang- 
gagawa. Sa Triumph International, 
nanawagan ang mga upisyal ng 
unyon na kaanib ng Kilu- g 
san para sa Pambansang | 
Demokrasya ni Frank 
Pascual na tapusin ang 
welga at tumalima sa “return 
to work order” na inilabas 
ng Department of Labor 
and Employment. Apat na 
ulit na sinalakay ng may 
150 pulis, goons, bumbero 
at security guard ang 
piketlayn na patuloy na 
ipinagtanggol ng masang 
manggagawa at mga 
tunay na lider ng unyon. 


Pagbuwag sa mga pinaghihinalaang rebolusyo- 
naryong base. Partikular na pinag-iinitan at pinupuru- 
han ang mga komunidad at pabrikang pinaghihinalaang 
baseng masa ng rebolusyonaryong kilusan. Ginigipit at 
sinasalakay ang tinatayang mga base ng rebolusyonar- 
yong kilusan sa Metro Manila sa pamamagitan ng 
demolisyon, pagdurog sa mga welga, panghuhuli sa mga 
lider at pwersa upang takutin ang pwersa at masa at 
pigilan ang bwelo ng kilusang masa. 

Sa mga maralitang komunidad sa paligid ng Victoria 
Homes sa Muntinlupa, halimbawa, makailang ulit na 
winasak noong Abril ang mga bahayan gamit ang mga 
pwersa ng PNP, mga gwardya at preso ng National 
Bilibid Prisons na armado ng maso, bareta de kabra at 
buldoser. Pagkatapos ng demolisyon, nilapa ang mga 
ari-arian ng mga maralita. May mga gayon ding 
pangyayari sa Pasig, Malabon, Caloocan at Makati. 

Sa harap ng gayong mga pananalakay at pagsupil, 
ibayong sumisigla ang paglaban ng mamamayan sa mga 
komunidad ng maralita, pabrika at eskwelahan. 
Kumakapal ang hanay ng mamamayang tumatahak sa 
rebolusyonaryong landas. Lalong humihina ang kapit sa 
poder ng rehimeng US-Estrada at nayayanig ang 
reaksyunaryong estado sa mismong balwarte ng 
kapangyarihan nito. E 

Pasismo laban 


sa mga manggagawa 


ng LRT 


arahas at sapilitang binuwag 
ang piketlayn ng mga nagwe- 
welgang manggagawa ng Light 


Rail Transit (LRT) nitong Hulyo 27 ng 
maka-kapitalista, kontra-manggagawa at 
kontra-mamamayang rehimeng US- 
Estrada. 

Pagkatapos nito, sinipa sa trabaho ang mahigit 
300 nagwelgang manggagawa sa isang malupit na 
hambalos na bumuwag sa kanilang unyon. 

Nitong ika-25 ng Hulyo, nagwelga ang may 
1,000 manggagawa ng LRT, isa sa mga pangunahing 
pampublikong transportasyon sa Kamaynilaan. Ito'y 
matapos ang humigit-kumulang tatlong buwang dead- 
lock sa negosasyon para sa collective bargaining 
agreement (CBA) sa pagitan ng maneydsment ng 
Metro Inc. at ng Pinag-isang Lakas Manggagawa 
sa METRO-National Federation of Workers 
Unions-Kilusang Mayo Uno (PIGLAS-NFWU- 
KMU). 

Iginiit ng mga manggagawa ang karagdagang 
sahod. Tinutulan din nila ang napipintong pagbenta 
ng LRT sa SNS Lavalin International ng Canada na 
tiyak na magreresulta kapwa sa malawakang 
tanggalan ng mga manggagawa at sa arbitraryong 
pagtataas ng pamasahe ng humigit-kumulang 
500,000 mamamayang araw-araw na sumasakay 
sa LRT. Umani ng malawak na suporta ang welga at 
matagumpay nitong naparalisa ang operasyon ng 
LRT. 

Kaagad iniutos ni Estrada sa mga tauhan ng 
Western Police District at Special Weapons and Tac- 
tics Team na atakehin ang piketlayn at arestuhin ang 
mga welgista. Sinampahan din sila ng kasong kriminal. 

Hindi natinag ng mga pananakot, ipinagpatuloy 
ng mga manggagawa ang welga. Bilang tugon, ina- 
take ng 1,000 kagawad ng pulisya, mga gwardya 


MULI, NAPATUNAYANG WALANG 
PAGDADALAWANG-ISIP SA PAGGAMIT NG 
DAHAS ANG SABWATANG ESTADO AT 
KAPITALISTA UPANG SUPILIN ANG PAGLABAN 
NG MGA MANGGAGAWA AT WASAKIN ANG 
MGA UNYON, MAPANGALAGAAN LAMANG ANG 
KANILANG INTERES 


ng LRT Authority at bayarang goons ang mga wel- 
gista sampu ng kanilang mga tagasuporta sa mga 
istasyon ng Bambang, Monumento at Baclaran. 
Pwersahang binuwag ng mga pasista ang kanilang 
hanay sa pamamagitan ng walang-awang pagbomba 
ng water cannon at pagkaladkad sa kanila sa mga 
riles ng LRT. Isang myembro ng PIGLAS ang mara- 
has na dinakip ng mga kagawad ng Caloocan Police. 

Sadyang nagsara ang Metro Inc., ang direktang 
employer ng mga manggagawa at kakontrata ng 
gubyerno sa pagpapatakbo ng LRT, upang sisantehin 
ang mga manggagawa at buwagin ang kanilang 
unyon. Nitong Agosto 1, upang muling makakamal 
ng kita, muling pinatakbo ng gubyerno ang LRT sa 
pamamagitan ng mga eskirol. 

Muli, napatunayang walang pagdadalawang-isip 
sa paggamit ng dahas ang sabwatang estado at kapi- 
talista upang supilin ang paglaban ng mga mang- 
gagawa at wasakin ang mga unyon, mapangalagaan 
lamang ang kanilang interes. 

Malisyoso ang SOMO 
ng Hulyo 22 


indi katanggap-tanggap sa National Democratic Front 
H" the Philippines (NDFP) ang suspension of offensive 

military operations (SOMO) na ipinag-utos ni Maj. Gen. 
Jose Lachica, kumander ng Southern Luzon Command, nitong 
Hulyo 22. Ayon sa pahayag nitong Agosto 8 ni Kasamang Luis 
Jalandoni, myembro ng NDFP Executive Committee, ang 
naturang SOMO ay “ginawa nang may masamang layunin, 
malisyoso at arogante.” 

Ang SOMO na epektibo raw mula Agosto 1-14 at pinalawig 
hanggang sa katapusan ng buwan ay para umano bigyang-daan ang 
pagpapalaya kina Army Maj. Noel Buan at P/Chief Insp. Abelardo Martin. 

Subalit taliwas sa umanong layuning ito, arbitraryong itinakda ni 
Lachica ang oras at lugar ng pagpapalaya. Labag ito sa prinsipyong ang 
pagpapalaya ay dapat iluwal ng isang kasunduan sa pagitan ng NDFP at 
Gubyerno ng Republika ng Pilipinas. Malayung-malayo ito sa SOMO 
nang palayain ng BHB sina P/Chief Insp. Rene Francisco at Sgt. Joaquin 
Melad noong 1997 at Brig. Gen. Victor Obillo at Capt. Eduardo Montealto 
noong 1999, 

Ang mapanlinlang na SOMO na ito ay malinaw na nagsasapanganib sa 
kaligtasan ng yunit ng Pulang hukbong kumukupkop sa mga bihag at mismong 
sa dalawang bihag ng digma. Wala rin ni anumang prubisyon dito para sa 
kaligtasan ng mga taong maiimbwelto sa proseso ng pagpapalaya. Ayon na 
rin mismo sa pahayag ng ilang matataas na upisyal ng Armed Forces of the 
Philippines (AFP), maaari pa rin nilang atakehin ang mga yunit ng BHB na 
nasa mga lugar na saklaw ng SOMO kapag may isinasagawang mga 
“teroristang aktibidad” ang mga ito. 

Patuloy pa ring tinatagurian ng AFP ang dalawang bihag na upisyal bilang 
mga hostage. Taliwas ito sa prinsipyong ang pagbihag ng mga upisyal ng 
reaksyunaryong AFP ay isang lehitimong akto sa digmaan (legitimate act of 
war). 

Dagdag pa, patuloy na nagpapakalat ng disimpormasyon ang AFP tungkol 
sa kalagayan at kalusugan ng dalawang bihag, bagay na nagpapatunay sa 
kanilang desperasyon sa harap ng mga bigong “rescue operations”. Sa 
katunayan, tulad ng pagtrato sa dating mga bihag ng BHB, mahusay na 
pinatutunguhan sina Buan at Martin alinsunod sa Geneva Conventions at mga 
protokol nito at sa Comprehensive Agreement on Respect for Human Rights 
and International Humanitarian Law. 

Si Buan ay inaresto noong Hulyo 7, 1999 ng isang yunit ng Melito Glor 
Command ng Bagong Hukbong Bayan (BHB) sa Lucena, Quezon. Binihag 
naman ng BHB si Martin noong Nobyembre 3, 1999 nang lusubin ng mga 
Pulang mandirigma ang istasyon ng pulisya sa Dolores, Quezon. E 


ANG MAPANLINLANG NA 
SOMO NA ITO AY 
MALINAW NA 
NAGSASAPANGANIB SA 
KALIGTASAN NG YUNIT NG 
PULANG HUKBONG 
KUMUKUPKOP SA MGA 
BIHAG AT MISMONG SA 
DALAWANG BIHAG NG 
DIGMA. WALARIN NI 
ANUMANG PRUBISYON 
DITO PARA SA 
KALIGTASAN NG MGA 
TAONG MAIIMBWELTO SA 
PROSESO NG 
PAGPAPALAYA. 

ulyo 16 sa 
Mapalad, 
San Agus- 


tin, Isabela. Sinal- 
beyds ng mga tro- 
pa ng Philippine 
Army sa ilalim ng 
502nd Brigade si 
Kasamang Teresa 
Dayrit-Garcia, isang 
kadre ng Benito 
Tesorio Front. Si 
Garcia, na buhay pa nang makuha 
ng kaaway, ay nagtamo ng walong 
tama ng bala, isa rito sa likod ng 
kanyang ulo. Kasama niyang nahu- 
li si Sheryll Arcilla, 22. Bagamat di 
| armado, pinalalabas ng militar na si 
Arcilla ay nagsuko ng isang M16. 
Iligal siyang ibinibimbin at pinara- 
ratangang may kinalaman sa ambus 
kay Col. Josefino Manayao noong 
Hunyo 27 sa pagitan ng Barangay 
Linomot at Sta. Isabel sa Jones. 
Salot sa mamamayan ng timog-silangang 
Isabela ang 502nd Brigade. Mahaba ang 
listahan ng teroristang krimen nito at mga nagdaan at 
So kasalukuyang pinamumunuan nitong batalyon, tulad ng 77th 
IB, 21st IB, 45th IB at 54th IB. 

Pinakahuli lamang si Garcia sa mga hors de combat na brutal 
na pinaslang ng mga pwersa nito. Ilan sa matitingkad na 
paglapastangan ng 502nd Brigade sa mga alituntunin ng digma ay 
ang pagpatay sa sugatan at wala nang labang si Kasamang Cesario 
“Ka Deo” Piesa noong Enero 30, 1998 sa kanilang kampo sa 
Barangay Sto. Domingo, Jones; ang pagsalbeyds sa nahuli at wala 
na ring labang Kasamang Marcelo “Ka Mega” Astraquillo noong 
Agosto 1999 sa Delfin Albano, ang pagbaril sa ulo ng maysakit at 
nakahigang si Kasamang Lydia “Ka Ren” Sicat noong Setyembre 
7, 1999 sa Barangay Dicamay Dos, Jones; at ang pagsalbeyds kay 
“Ka Makie” matapos itong mahuli sa isang labanan sa Carmencita, 
Delfin Albano noong Mayo 25. 

Ang pananambang ng isang sandatahang yunit pampropaganda 
ng Bagong Hukbong Bayan sa convoy ng 502nd Brigade, na 
ikinamatay ng 16 na sundalo (hindi 13 tulad ng unang iniulat), kabilang 

ang brigade commander nito na si 
Colonel Manayao at ang executive 
officer ng 54th IB na si 2Lt. Wilfredo 
Estanislao, ay pagpapataw ng karam- 
patang parusa sa berdugong brigada 
ng Isabela. 

May mahaba ring rekord ang 
502nd Brigade ng pananakot sa masa, 
iligal na panghahalughog ng bahay, 
iligal na pang-aaresto at pambibimbin, 
panununog at pagbabantang manunog 
ng bahay at kamalig, pamumwersa ng 
sibilyan para maging giya sa operasyon, 
pambubugbog, panggagahasa at iba 
pang anyo ng pagsasamantala sa 
kababaihan, panunutok at pagpapa- 
putok ng baril sa harap ng mga sibilyan. 

Kilala rin ito bilang protektor ng 
malalaking kumpanya sa pagtotroso at 
iba pang negosyong kumprador sa 
prubinsya tulad ng mapangwasak-sa- 
kalikasang Royal Cement Corp. na 
itatayo sa Dicamay Uno at Dos sa 
Jones sa kabila ng mahigpit na pagtutol 
ng mamamayan. 

Muling ipinamalas ng 502nd Bri- 
gade ang sagad-sagarang pagkapasista 
nito nang parang asong ulol itong 
naghasik ng ibayong terorismo sa 
Jones at mga karatig-bayan pagka- 
tapos ng ambus kay Colonel Manayao. 

Nitong Hulyo 14 at 15 ay sina- 
lakay ng mga pwersa ng 5th Recon 
Coy ng 5th ID at 502nd Brigade sa 
pamumuno ni Lieutenant Alburo at 
Captain Derla ang iba't ibang sityo sa 
Barangay Villa Bello sa Jones. 

Sa sentro ng barangay, iligal na 
hinalughog ang bahay nina Marcelo 
Arriola at Amajun Adsuara at sinira 
ang dingding ng bahay ng isang sibilyan 
para hindi raw ito pagtaguan ng mga 
mandirigma ng BHB. Hindi pa nag- 
kasya, nagpaputok ng baril ang mga 
tropa dahil naiingayan daw ang mga 
ito sa kabataang nagkakasiyahan. 

Ginawa rin ang huli at iba pang 
uri ng pananakot sa masa sa 
mga karatig na sityo. 

Sa kaugnay na pangyayari, 
sinunog ng mga tropa ng 
502nd Brigade ang bahay ni 
Virgilio Bayot, isang maralitang 
magsasaka na taga-Linomot. 

Bago nito, nagsagawa na 
rin ang militar ng iligal na 
panghahalughog at pagrere- 
kisa ng mga bahay sa Villa 
Bello, Dicamay at mga kara- 
tig-baryo sa Jones noong 
Hunyo 28 at 29. 

Nakaririmarim din ang 
mga paglabag ng 502nd Bri- 
gade sa mga demokratikong 
karapatan ng mamamayan sa 
nangyaring pagkubkob sa mga 
pwersa ng BHB sa Dapis, 
Napaliong, Jones kamakailan 
kung saan dalawang sibilyang 
pinaratangang tagasuporta ng 
hukbong bayan ang pinaslang 
at ilang kabahayan ang sinu- 
nog. 

Subalit dahil dama ng mga 
tropa ng 502nd Brigade ang 
abot-langit na pagkasuklam ng 
mamamayan sa kanila, laga- 
nap sa kanilang hanay ang 
matinding dismoral. Tanda nito 
ang di pagsuporta ng dalawang 
platun ng kaaway nang ambu- 
sin ang convoy ng kanilang 
punong upisyal na si Colonel 
Manayao kahit wala pang 
tatlong kilometro ang layo ng 
pinupwestuhan ng isa at ang isa 
naman ay maaaring makarating 
sa loob ng dalawang oras 
lamang na lakaran. 

Dalawang platun ng berdu- 
gong brigada ang hindi naka- 
kilos sa takot nito sa nagnga- 
ngalit na mamamayan. Œ 


Pagdukot at iligal 
na pagbimbin 
kina Nomer Kuan 
at Romeo Sanchez 


È sa mga pinakahuling halimbawa ng 


napakalaganap at walang-pakunda- 

ngang paglabag ng pasistang estado 
sa mga karapatang-tao ang patuloy na “4 T 
iligal na pagkakakulong nina Nomer 
Kuan at Romeo Sanchez. Sila ay 
pawang mga naglilingkod sa non-govern- 
ment organization na nakabase sa La 
Union. Karakaraka silang dinukot ng 
mga kagawad ng Intelligence Service of 
the Armed Forces of the Philippines o ISAFP 
sa Bilibiran, Binangonan, Rizal noong Mayo 8. 

Ayon sa mga nakasaksi, nagpapanggap na mga operatibang “anti-droga” 
ang mga sundalong pinamunuan nina Capt. Joey Panganiban at Sgt. Dagar 
Ayala nang arestuhin ang dalawa. Pinagsusuntok, pinagsisipa at kinaladkad 
ng mga berdugo ang dalawa patungo sa isang walang plakang Tamaraw 
FX. 

Sampung araw silang itinago ng ISAFP at pinagkaitan ng karapatang 
kumuha ng abugado, ginawang inkomunikado at pinagbawalang mag-usap. 
Hanggang sa pangalawang araw, hindi sila pinakain at pinatulog habang 
isinasailalim sa tactical interrogation at sa abusong sikolohikal at sekswal. 
Sila ay piniringan, binugbog, sinakal ng mga alambreng aluminum at pinaso 
ng sigarilyo sa binti. Paulit-ulit silang pinaaming sangkot sa pagpatay kay 
Conrado Balweg na pinarusahan ng Bagong Hukbong Bayan noong 1999. 

Noong umpisa, sa kabila ng paggigiit ng mga naghanap na kamag-anak, 
kaibigan at mga organisasyong nagtataguyod sa karapatang-tao, mariing 
itinanggi ng ISAFP at pulisya ng Abra na may kinalaman sila sa pagdukot 
kina Kuan at Sanchez. Pero noong Mayo 19, napilitan ang mismong 
ikalawang hepe para sa paniktik ng AFP na si Lt. Gen. Jose Calimlim na 
ilitaw sila. 

Nagsinungaling si Calimlim nang ideklara niyang inaresto sina Kuan at 
Sanchez noong Mayo 18 at na sila ay mga “rebeldeng komunista” na 
nagtatrabaho para kay Lorna Rivera-Baba na naunang isinangkot ng rehimen 
noong Marso sa kasong pagpatay kay Balweg. Œ 

Programang pabahay ng rehimeng US-Estrada 


Panlilinlang at pandarahas 
sa mga maralita sa Metro Manila 


a ngalan ng “kaunlaran”, walang habas 
na winawasak ng reaksyunaryong 
rehimen ang mga maralitang komuni- 
dad sa Metro Manila para sa ganansya ng mga 
burukrata at mga kasabwat na dayuhang 
monopolyo kapitalista at lokal na malala- 
king negosyo sa real estate, konstruksyon at 
batayang serbisyo't utilities. 
Sa prosesong ito, pinagkakakitaan ng reaksyu- 
naryong gubyerno ang mga maralita sa pamamagitan 
ng mapanlinlang na programang pabahay, pamamahagi 


plano ang World Bank at mga pribadong debeloper na 
nasa Chamber of Real Estate and Builder's Association 
Ka o CREBA. Ayon sa bangkaroteng 

Á konsepto ng World Bank, ang mala- 

wakang kawalan ng tirahan 
ng mga manggagawa't 
mala-manggagawa ay naka- 
ugat sa simpleng kawalan 
ng pagpo- 
pondo, at ang 
numang 
proyekto 


ng lupa at relokasyon kasabwat ang mga 
repormista at manggagantsong grupong 
petiburges. Layunin nitong wasakin, hindi 
lamang ang mga bahay at kabuhayan ng mga 
maralita sa interes ng malalaking negosyo at mga 
burukrata, kundi pati ang aktwal o potensyal na 
baseng masa ng rebolusyonaryong kilusan. 
Kakutsaba ng reaksyunaryong gubyerno sa ganitong 


Katarungan para sa mga biktima ng Payatas! 


akikiisa ang Partido at 
lahat ng rebolusyonar- 
yong pwersa sa sigaw para sa 
katarungan ng mga naninirahan 
sa Payatas, Quezon City. Kina- 
kailangang pagbayarin ang mga 
upisyal ng reaksyunaryong 
gubyerno sa pagkamatay ng 
mahigit 300 maralitang natabu- 
nan ng gumuhong putik at 
basura noong Hulyo 10. 
Malaking krimen ng mga 
upisyal ang pabayang pagtatam- 
bak ng basura sa Payatas Dump- 
site na walang pagsasaalang-alang 


sa peligrong kinalalagyan ng mga 
bahayan ng mga maralitang naka- 
tira doon. At sa desperadong hak- 
bang upang maghugas-kamay, 
ipinasara ang tambakan ng basura 
na nagkait ng ikabubuhay sa mga 
nangangalahig ng basura sa Paya- 
tas. 

Ang suliranin sa disenteng 
bahay at kawalang hanapbuhay ng 
mga maralitang naninirahan sa 
Payatas ay bunga ng mga pata- 
karan ng reaksyunaryong gubyerno 
sa ekonomya, sa pangkalahatan, at 
sa pabahay, sa partikular, na nag- 


sisilbi pangunahin sa interes ng 
malalaking kapitalistang dayuhan 
at lokal, kabilang ang malalaking 
debeloper sa pabahay at real es- 
tate. 

Kayat ang pagkamit ng tunay 
na katarungan para sa mga bikti- 
ma ng Payatas ay lubusang matu- 
tupad lamang sa pagpapabagsak 
sa kasalukuyang mga naghahari sa 
pamamagitan ng rebolusyonar- 
yong pakikibaka, at pagtatayo ng 
bagong demokratikong gubyer- 
nong tunay na magtataguyod sa 
interes ng mga inaapi. Œ 

“ rito ay dapat ibatay sa pamilihan (ibig 
sabihin, kung may bibili) at hindi sa 
karapatan at pangangailangan ng mama- 
mayan para sa disenteng tirahan. 

Nakatakdang magpautang ng $120 
milyon (P4.8 bilyon) ang World Bank, 
habang maghahanda ng katapat na pondo 
ang rehimeng Estrada mula sa mga 
pampublikong pondong nakalaan sa 
pensyon ng mga empleyado ng gubyerno. 
Tanda ng katusuhan ng naturang mga 
programa, pahuhulugan ito sa mga 
“benepisyaryo”. Sa nakaraan, 9% taun- 
taon ang interes ng mga pabahay. Sa 
kasalukuyang programa, nakatakdang 
umabot ito hanggang 15%. 

Sa ganitong kaayusan, nasasamantala 
ng mga pinapaborang debeloper ng 
CREBA ang pautang ng gubyerno 
habang tinitiyak na tatabo sila ng milyun- 
milyon mula sa mga maralitang manini- 
rahan sa mga yunit-pabahay na dikit-dikit, 
masisikip, mabababa ang kalidad (sub- 
standard) at nakatirik sa delikadong 
lupain. Pinakamababa na ang P500 
buwanang hulog ng bawat pamilya para 
sa isang yunit na may laki lamang na 18 
metro kwadrado, ang yunit na bahagyang 
mas malaki ay P5,000 naman buwan- 
buwan. 

Nasa unahan ng CREBA ang pinaka- 
malalaking debeloper tulad ng mga 
pamilyang Ayala at Aboitiz. Nag-uunahan 
naman ang mga upisyal ng reaksyunar- 
yong gubyerno sa pagkopo ng malaking 
bahagi sa P200 bilyon pondong inilaan 
para sa murang pabahay. Ang C&P 
Homes, isa sa pinakamalaking kumpanya 
sa mura at katamtamang-halagang 
pabahay, ay pag-aari ni Speaker Manuel 
Villar sa pamamagitan ng kanyang mga 
tau-tauhan. 

Umusbong ang mga negosyong real 
estate ng mga asawa, sarisaring anak at 
iba pang kamag-anak ni Estrada sa simula 
ng kanyang termino bilang presidente. 
Pinakamaraming naitatag na kumpanyang 


real estate noong 1998 at 1999 ang mag-inang Guia Gomez at Jose 
Victor “JV” Ejercito, paboritong asawa at anak ni Estrada. Iskandaloso 
ang paglobo ng kapital ng kanilang mga kumpanyang real estate. 
Halimbawa na ang Buildworth, kumpanyang pangkonstruksyon ni JV 
Fjercito, na may halagang P14 milyon noong 1997, at nagkakahalaga na 
ng P83.3 milyon noong 1998 . 

Nag-aagawan din ang mga reaksyunaryong upisyal sa mga pusisyong 
hahawak sa nasabing pondo. Naging sentro ng masidhing bangayan sa 
loob ng gabinete ni Estrada noong huling bahagi ng 1999 ang House and 
Urban Development Coordinating Council na itinakdang mamahala sa 
lahat ng proyektong pabahay. Nagtagumpay ang kampo ni Lenny de 
Jesus, isang kampon ni Danding Cojuangco, sa pagkontrol dito. 


ahagi ng proyektong pabahay ng rehimeng Estrada ang kampanyang 
demolisyon ng mga maralitang komunidad. Simula nang manungkulan 
si Estrada, mahigit 50,000 pamilyang maralita 


na ang marahas na pinalayas sa kanilang mga KATUWANG NG 
tahanan sa Metro Manila. Sa susunod na mga. REAKSYUNARYONG 
taon, tinatayang madaragdagan pa ng 500,000 GUBYERNO ANG 
pamilya ang ipagtatabuyan mula sa kanilang mga MALILIIT NA 
tirahan. GRUPO NG MGA 
Upang hindi makalaban ang mga residente.”“78REBISYUNISTANG 
at maisagawa nang buong laya ang demolisyon, TAKSIL, GAYUNDIN 
sarisaring mga pakana ang niluluto ng reaksyu- ANG MGA ANTI- 
naryong gubyerno upang hatiin ang hanay ng KOMUNISTANG 
maralitang-lunsod at ibayong yurakan ang SOSYAL 
kanilang mga karapatan. Nandyan ang pagkri- DEMOKRATASA 
minalisa sa kanila bilang mga “professional squat- PANGGUGULO, 
ter”, ang pagbawi sa ipinamigay nang mga lupa PANGHAHATIAT 
at, ngayon, ang panukalang pagbabawal na PAMBUBUWAGSA 
maglabas ang korte ng temporary restraining KANILANG 
order laban sa anumang proyektong “pangka- PAKIKIBAKA. 


unlaran” ng gubyerno. 

Sa mga komunidad kung saan may naabot nang antas ang 
organisasyon ng mga maralitang-lunsod, kaliwa't kanan ang pag-alok ng 
mga reaksyunaryo ng murang pabahay, relokasyon sa karatig-prubinsya 
at salapi upang suhulan ang ilan at hatiin ang hanay ng mga maralita. 
Katuwang ng reaksyunaryong gubyerno ang maliliit na grupo ng mga 
rebisyunistang taksil, gayundin ang mga anti-komunistang sosyal 
demokrata sa panggugulo, panghahati at pambubuwag sa kanilang 
pakikibaka. Sa nakaraang mga taon, nangunguna sa pangungwarta sa 
mga pakikibaka ng maralita ang grupo ni Popoy Lagman na nahati na sa 
apat at ngayon ay naghihingalo na. Umeeksena at nakikihati rin sa 
ganansya ang maliit na grupong KPD ni Frank Pascual sa ilang maralitang- 
komunidad sa Metro Manila. 

Ang problema ng kakulangan at kawalan ng disenteng pabahay sa 
mga sentrong lunsod ay isa sa pinakamasisidhing suliraning kinaka- BP 

San Roque Multipurpose Dam Project 


Dambuhalang pahirap sa mamamayan 


ilyong mamamayan ang malalagay sa 
panganib sa konstruksyon ng San 


Roque Multipurpose Dam Project 
(SRMDP). Mahigit 2,300 pamilya, na kara- 
miha”y mga minoryang Ibaloi, ang kagyat na | f 


Ey 


palalayasin at mawawalan ng kabuhayan at 


tahanan bunga ng proyekto. 


Humigit- 


kumulang 18% na sa mga pamilyang ito ang 


sapilitang itinulak ng gubyerno sa katayuang 


pulubi noong isang taon. 
Wawasakin ng proyekto 
ang 39,504 ektarya ng 
watershed areas na 
pinagkukunan ng kabu- 
hayan ng 150,000 katao 
sa San Nicolas at San 
Manuel sa Pangasinan 
at Tuba at Itogon sa Ben- 
guet. Proyekto itong 
ibayong nagbabaon sa 
Pilipinas sa pagkakautang. 


Ilan lamang ito sa epekto ng SRMDP na siyang 
itinuturing ngayon ng rehimeng Estrada bilang monu- 
mento ng bagong milenyo sa Pilipinas. 


< harap ng uring manggagawa at 
mala-manggagawa. Ibinubunsod ito, 
sa isang banda, ng napakababang 
sahod, malawakang tanggalan ng 
mga manggagawa at dislokasyon ng 
mga magsasaka sa kanayunan 
habang wala namang hanapbuhay sa 
kalunsuran. Sa kabilang banda, 
bunga rin ito ng walang pakun- 
dangang pagwasak ng mga komu- 
nidad-manggagawa upang bigyang- 
daan ang malalaki at malalawak na 
empresa at imprastruktura ng reak- 
syunaryong estado. Marami ang 

Ang SRMDP 


Mayroong 718 dam na balak itayo 
sa Pilipinas. Sampu rito ay sa Cordillera, 


kabilang ang SRMDP na siyang pinaka- 
malaking proyektong pang-imprastruktura 


itinataboy sa lansangan, itinutulak sa 
suluk-sulok ng mga lunsod at dahil 
sa abot-langit na singilin sa disenteng 
tirahan, ay napipilitang mangupahan 
kahit sa mga bahay na tila kulungang- 
baboy. 

Tulad ng nagdaang mga rehimen, 
walang kahihinatnan ang engrandeng 
palabas sa pabahay ng gubyernong 
Estrada habang nananatili at lumalala 
ang pagsasamantala at pang-aapi sa 
uring manggagawa. Walang ibang 
tunay na makikinabang sa progra- 
mang ito kundi ang mga reaksyu- 


sa Pilipinas sa ngayon. Itinatayo ito sa 
hangganan ng Pangasinan at Benguet. Ito 
ang ikatlong dam sa Ilog Agno matapos BP 


naryong uri. Hindi lubusang malulu- 
tas ang problema sa kakulangan sa 
pabahay sa pamamagitan ng murang 
pagpapaupa o kahit pamimigay ng 
libreng mga bahay habang nananatili 
ang sistemang panlipunang nagbun- 
sod ng suliraning ito. Tanging sa 
pamamagitan ng pakikabaka ng uring 
manggagawa at mala-manggagawa, 
kaisa ng masang magbubukid, sa 
balangkas ng pambansa-demokra- 
tikong rebolusyon, makakamit ang 
tunay na solusyon sa suliranin ng 
pabahay. Œ 

4 ang Ambuklao Dam (1956) at Binga Dam (1960). 
Aabot sa 200 metro ang taas ng SRMDP (pinakamataas 
sa buong Asia) na may mahigit isang kilometro ang haba 
at lawak na 13 kilometro-kwadrado. Ika-11 pinaka- 
malaking dam ito sa buong daigdig at ikatlo sa buong 
Asia. Ito ngayon ang pinakamalaking pribadong hydro- 
electric power project sa buong mundo. 

Noong Disyembre 1997 pormal na sinimulan ang 
proyekto nang mabuo ang kasunduan sa pagitan ng Na- 
tional Power Corporation (NAPOCOR) at ng San 
Roque Power Corporation (SRPC), ang korporasyong 
nangangasiwa sa konstruksyon at sa pag-opereyt ng 
dam. 

Isang malaking konsorsyum ang SRPC. Binubuo ito 
ng Marubeni Corporation ng Japan, Sithe Philippines 
Holdings (isang dibisyon ng Sithe Energies ng US, kung 
saan 29% ng stocks ay pag-aari rin ng Marubeni Corp.) 
at ng Kansai Electric Power Company ng Japan din. 

Ang Raytheon Engineers and Contractors ng US 
ang nakakuha ng 5700 milyon na kontrata para sa 
konstruksyon ng proyekto na may kabuuang halagang 
$1.9 bilyon. Tulad ng bisyo ng reaksyunaryong gubyerno, 
utang sa dayuhan ang pondo sa proyektong ito. 
Nakapangutang na ng mahigit $1.5 bilyon mula sa iba't 
ibang monopolyong bangko at may negosasyon na ring 
ginawa ang gubyerno para sa pagkumpleto sa pondong 
kailangan. 

Noong Mayo, 40% na ang tapos sa proyekto. 
Tinatarget na tapusin ito sa 2004, ang huling taon sa 
panunungkulan ni Estrada. 

Maanomalya ang kontratang pinasok ng gubyerno 
sa SRPC. Maaaring abandunahin ng SRPC ang pro- 
yekto oras na matantyang hindi ito tutubo ng limpak- 
limpak na salapi sa kontrata. Mayroon o walang malik- 
hang elektrisidad, pwersadong magbayad 
ang gubyerno ng S10 milyon buwan-buwan. 

Malaking pinsala rin ang 

idudulot sa kapaligiran ng 
Pangasinan na siyang paghu- 
hukayan ng buhangin at graba 
para sa konstruksyon 
ng dam. 
Kung panga- 
ngailangan 
sa elektri- 
sidad ang 
usapin, 


hindi na kailangan pa ang konstruksyon ng dam. Ayon 
sa NAPOCOR Employees & Workers Union sa 
Hilagang Luzon, mayroon pang 2,000 megawatts na 
reserbang kapasidad ang NAPOCOR para sa Luzon 
grid o halos sangkatlo ng pambansang pangangailangan 
sa elektrisidad. Bukod pa rito, makalikha man ng 
elektrisidad ang dam, masyadong magiging napakataas 
ng halaga nito kumpara sa kasalukuyang ibinabayad ng 
NAPOCOCR sa mga independent power producer. 


Para kanino? 


Noong Pebrero 1998, sinimulang palayasin ang 
mamamayan sa paligid ng lugar ng konstruksyon. 
Biktimang muli ang mga minoryang Ibaloi sa Benguet na 
tinakot at nilinlang para mapalayas sa lupang malaon na 
nilang binubungkal. Bago matapos ang proyekto, 
tinatayang 61,700 katao ang mapalalayas sa lugar. 

Samantala, 1.5 milyong mamamayan ang lulunurin 
ng dam sa mga prubinsya ng Pangasinan, Nueva Ecija 
at Tarlac sakaling magkaroon ng butas, biyak o pag- 
awas ang dam, kabilang ang 61,400 mamamayan sa 
munisipalidad ng San Manuel at San Nicolas sa 
Pangasinan. 

Mahina rin ang pundasyon ng SRMDP dahil itinatayo 
ito sa saklaw ng Digdig at San Manuel Fault Lines. 
Napakataas ng posibilidad ng malawakang pagguho ng 
lupa bunga nito. Hindi rin makakayang pigilin ng dam na 
ito ang malakas na pagbaha. 

Malinaw na isinasakripisyo ng gubyerno ang buhay, 
ari-arian at kabuhayan ng mamamayan matuloy lamang 
ang proyekto. Ang SRMDP ay proyekto para sa interes 
ng mga dayuhang korporasyon sa pagmimina, sa SRPC 
para sa pagkakamal ng milyun-milyong tubo, sa mga 
dayuhang bangkong tumutubo sa pagpapautang, sa mga 
special economic zone, sa mga agro-industrial estate 
at sa mga ahente ng naghaharing uri na tumatabo ng 
limpak-limpak na salapi sa pagsasara ng multimilyong 
kontratang pang-imprastruktura. 

May partikular na halaga ang SRMDP para sa mga 
multinasyunal na korporasyon sa pagmimina. Bukod sa 
pakinabang sa elektrisidad, sa dam na ito padadaluyin 
ang basura sa pagmimina (mine tailings) ng mga 
korporasyon upang makaligtas sa malaking gastos. Isa 
na sa mga kumpanyang ito ang Western Mining Corpo- 
ration ng Australia na kasalukuyang may proyekto sa 
pagmimina sa Tubo, Abra. May aplikasyon na rin ang 
Newmont Mining Co. para sa pagmimina ng ginto sa B 

Mga aral ng pakikibaka 


sa Hacienda Looc 


itong Hulyo 1, tuluyan nang ibinasura 
N: Korte Suprema ang kasong 

isinampa ng may 10,000 magsasaka 
laban sa Fil Estate Inc. at Manila Southcoast 
Development Corporation, mga mangangam- 
kam na debeloper ng 8,650-ektaryang Hacien- 
da Looc. Subalit bunga ng kanilang kamulatan 
at lakas sa pagkakaisa na pinanday ng limang 
taong pakikibaka, hindi natinag ng desisyon 
ng Korte ang determinasyon ng mga magbu- 
bukid na tuluy-tuloy na kumilos para sa tunay 
na reporma sa lupa. 


Pagbubuklod ng lakas. Sa umpisa”y naging kalat-kalat 
ang paglaban ng mga magbubukid nang bawiin noong 
1995 ng reaksyunaryong estado ang mga titulo nila sa 
lupa upang bigyang daan ang balak ng mga debeloper 


paano? NG 
ATING PAKIKIBAKA sA 
j | KACIENDA Looc 


na magtirik sa Hacienda Looc ng dambuhalang 
panturistang libangan. Subalit paglao”y nagbuklod ang 
mga magbubukid. Sa pamamagitan ng militanteng 
samahang kanilang itinatag, mabisa nilang inilantadat BP 


4 hangganan ng Benguet, Nueva 
Vizcaya at Pangasinan. Mayroon 
itong aplikasyon para sa 100,000 
ektaryang lupain na kagyat na 
kanugnog ng itinatayong dam. Ang 
Newmont ang pinakamalaking kum- 
panya sa pagmimina ng ginto sa US. 


Tuloy ang laban 


Noong 1970, matagumpay na 
ipinahinto ng mga pambansang 
minoryang Ibaloi ang pagtatayo ng 
Agno III na kalauna'y tinawag na 
Tabu Dam. Iniatras ni Marcos ang 
proyekto dahil sa lakas ng paglabang 
ipinakita ng mamamayan sa dam. 
Noong 1980, mariin ding tinutulan ng 
tribung Butbut sa Kalinga, sa pamu- 
muno ni Macli-ing Dulag, ang pag- 
tatayo ng Chico Dam. 


Sa kasalukuyan, 20,000 organi- 
sadong Ibaloi ang tumututol sa pag- 
tatayo ng SRMDP. Sinusuportahan 
sila ng mga progresibong organisas- 
yon at indibidwal sa loob at labas ng 
bansa. Kabilang sila sa libu-libong 
mamamayang nagmartsa sa Lunsod 
ng Baguio at Makati noong Marso 
14. Kaalinsabay nito ang paghahapag 
sa gubyerno ng Japan ng isang 
petisyong nilagdaan ng 77 grupo ng 
mamamayan at 12 myembro ng 
parlamento ng Japan at 500 indibid- 
wal mula sa 26 na bansa, bilang 
pagsuporta sa mamamayang Pilipi- 
nong tutol sa pagtatayo ng dam. 

Pansamantalang itinigil ng Japan 
ang paglalabas ng pondong inuutang 
ng gubyerno ng Pilipinas para sa 
proyekto. Subalit ang rehimeng US- 


Estrada ay nagdeklara na itutuloy ang 
proyekto anuman ang mangyari 
bilang pagsunod sa kapritso ng mga 
dayuhang amo nito. 

Kaisa ng mamamayan ang Par- 
tido, Bagong Hukbong Bayan at 
buong rebolusyonaryong kilusan sa 
paglaban sa SRMDP. Hawak natin 
ang mga aral ng tagumpay ng pakiki- 
baka laban sa Tabu at Chico Dam. 
Kung buong panggigigil na iniaa- 
nunsyo ni Estrada na itutuloy ang 
proyekto sa kahit ano pang paraan, 
lalong dapat panghawakan ng mama- 
mayan ang armadong pakikibaka 
bilang pangunahing anyo ng pag- 
laban. Sa pagsusulong lamang nito 
makakamit ang dambuhalang tagum- 
pay ng bayan at maitatayo ang tunay 
na monumento ng kasaysayan. M 

< tinutulan ang sabwatan ng mga debeloper at gubyerno 
para kamkamin ang kanilang lupa. Mariin din nilang 
tinutulan ang lansakang pasistang pandarahas laban sa 
kanila. 

Nabuklod ang pagkakaisa ng mga magbubukid sa 
pamamagitan ng paglalantad sa anti-magsasakang 
proyekto ng Fil-Estate at MSDC. Naitaas ang kanilang 
militansya at napatatag ang kanilang kapasyahang 
lumaban sa pagsapol nila sa mga saligang suliranin sa 
lupa at sa mga ugat ng paghihirap ng buong sambayanan. 


Pagharap sa mga pakana ng mga debeloper. 
Tinangka ng mga debeloper na wasakin ang pagkakaisa 
ng mga magbubukid at pigilan ang kanilang paglaban. 
Nagbukambibig din sila ng “reporma” at bumuo ng 
huwad na organisasyong magsasakang pinamunuan ng 
ahenteng kapitan ng barangay na si Max Limeta. Ginamit 
ni Limeta ang pananakot at dahas, gayundin ang salapi, 
upang pilitin ang mga magsasaka na isuko ang kanilang 
lupa at paninindigan. Sadyang mayroong mga magsasaka 
na dahil sa matinding kahirapan ay nalinlang, nahatak, 
natakot o nabayaran ng mga debeloper, bagay na naging 
suliranin ng samahang magsasaka. 

Subalit dahil ibayong pahirap ang hatid ng pagta- 
tangka ng mga kapitalista na itulak ang pagpapalit-gamit 
ng lupa, mayorya sa mga apektadong magbubukid, laluna 
yaong mga nasa pinakabatayang saray, ang lalong 
naudyok na lumaban. Sagot dito, walang pagod silang 
naglunsad ng iba't ibang anyo ng aksyong masa upang 
labanan ang proyekto at itambol ang tunay na reporma 
sa lupa. Kasabay nito, iginiit ng mga magsasaka ang 
kanilang karapatan sa lupa sa pamamagitan ng mas 
masugid pang pagtatanim at pagpapayaman dito. 


Pagtatakwil sa repormismo. Binigo rin ng samahang 
magbubukid ang tangka ng kampo ng rebisyunistang 
taksil na si Frank Pascual na iligaw ang militanteng 
pakikibakang magsasaka. 

Nagpanggap na mga rebolusyonaryo sina Pascual. 
Habang nagbubulag-bulagan sa walang pakundangang 
pandarahas ng estado laban sa mga magsasaka ay ipina- 
ngalandakan nila ang “mapayapang solusyon” sa sulira- 
nin sa lupa. Binaluktot nila ang likas na katangian ng 
estado na itaguyod ang naghaharing-uri, at itinuro ang 
baluktot na prinsipyong maaaring lubusang makamtan 
ang mga adhikain ng masang magsasaka sa balangkas 
ng reaksyunaryong sistema (demonstrasyon, petisyon, 


eleksyon, negosasyon at iba pa). 

Tinangka nina Pascual na isabak ang mga magbu- 
bukid sa sunud-sunod na aksyong masa habang 
isinasaisantabi ang lahatang-panig na pagpapalakas ng 
organisasyong masa. Nilibak nila ang tunay na reporma 
sa lupa at ang mga aktibistang masa at rebolusyonaryong 
nagtataguyod rito. 

Nabigo ang kampo nina Pascual sapagkat nagpun- 
yagi ang mga magbubukid sa pagpapayabong ng kilusang 
masa. Masikhay na hinarap ng mga magsasaka ang pag- 
papatatag ng militanteng samahan sa balangkas ng pagla- 
ban sa pyudalismo. Patuloy nilang pinanday ang kanilang 
pampulitikang kamulatan at umanib sila sa pambansa- 
demokratikong pakikibaka ng sambayanang Pilipino. 


Mga taktikal na tagumpay ng kilusang masa. Sa 
kanilang pagpupunyagi, nagkamit ng mga taktikal na 
tagumpay ang kilusang magsasaka sa Hacienda Looc. 
Dahil sa mga aksyong masa, pansamantalang napigil ang 
mapangwasak na mga operasyon ng mga debeloper 
doon. Nalugi ang mga tusong kapitalistang nasa likod 
ng proyekto. Kasabay nito, umunlad ang kilusang masa 
sa lugar. 

Taktikal na tagumpay din ng samahang magbubukid 
ang paglalantad sa pagpapalusot ng mga negosyante sa 
proyekto nang walang environmental clearance. Apat 
na beses na nasampahan ng kaso ang mga kumpanyang 
responsable sa pagguho ng mga lupain, pagkawasak ng 
mga taniman at pagpuputik ng tubig sa asyenda. 

Bukod rito, ilang armadong bantay ng asyenda ang 
nakumbinsing magbitiw at tumulong sa samahang magsa- 
saka. Dahil din sa mga aksyong masa, napilitan ang mga 
ahensya ng gubyerno na harapin ang mga protesta ng 
mga magbubukid. Umani rin ng pambansa at internas- 
yunal na suporta ang pakikibaka sa Hacienda Looc. 


Isulong ang rebolusyong agraryo. Ang mga 
magbubukid ng Hacienda Looc ay kabilang sa milyun- 
milyong magsasaka na matatag na nagsusulong ng 
paglaban sa bentahan at pagpapalit-gamit sa lupa at iba 
pang mga pakikibakang nagtataguyod ng kanilang interes 
at karapatan. Patuloy nilang isinasagawa ito sa balangkas 
ng komprehensibong programa ng pagpapababa ng upa 
sa lupa, pagpapataas ng sahod ng mga manggagawang 
bukid, pagpawi ng usura at pagpapataas ng produksyon 
ng mga magsasaka. Sa proseso, tuluy-tuloy nilang 
pinapanday ang kanilang pampulitikang kamulatan at BP 

Ang iskwad-pangkultura ng Timog Katagalugan 
Tagapamandila ng rebolusyonaryong sining 


gerilya---sukbit ang tungkuling palaganapin 

at itaguyod ang rebolusyonaryong kultura sa 
Timog Katagalugan. Pinalalaganap nila ang iba't 
ibang anyo ng likhang sining at akdang pampanitikan 
tulad ng musika, pag-arte't pagtatanghal, sining- 
biswal, tula, dula at iba pa. Sila ang mga kadre at 
aktibistang pangkulturang 
bumubuo sa iskwad-pangkul- ` 
tura ng Timog Katagalugan. 

Binuo ng pamunuan ng Partido $ 
sa rehiyon ang iskwad-pang- 
kultura noong 1997 sa pagtugon 
samahigpit na pangangailangang 
isulong ang rebolusyonaryong | ff 
gawain sa kultura kasabay ngiba L/ gl 
pang mga gawain. Ito rin ay 
pagtalima sa hamong linangin at 
hubugin bilang isang hukbong pang- 
kultura ang Pulang hukbo ng mama- 
mayan. Sa loob ng balangkas ng ~ £ $ 
hukbong bayan, tumatayong detatsment ng Artista at 
Manunulat ng Sambayanan (ARMAS) sa Timog 
Katagalugan itong iskwad-pangkultura. 

Mahalaga ang papel ng iskwad-pangkultura sa ibayo 
pang pagkokonsolida ng mga organisasyong masa at mga 
yunit ng hukbo sa Timog Katagalugan. Nakasaad sa 
kanilang mga tungkulin ang pagtulong sa pagbubuo at 
pagpapasigla ng mga komite sa kultura at balangay ng 
ARMAS sa loob ng hukbong bayan at ng mga komite sa 
kultura sa mga kinokonsolidang baryo. Sa kanilang pag- 
ikot sa iba't ibang larangan at sonang gerilya kung saan 
nagsasagawa sila ng gawaing masa, naglulunsad sila ng 
mga pag-aaral at treyning upang paunlarin ang kakayahan 


P atawid-tawid sila sa mga larangan at sonang 


k! 


sa sining at panitikan ng mga aktibista sa lokalidad at mga 
mandirigma ng BHB. 

Inilalathala rin ng iskwad ang Dagitab, ang panrehi- 
yong magasing pangkultura ng Timog Katagalugan. 
Masinop nilang kinakalap at iniipon ang mga kontribusyong 
likha ng masa't mga kasama tulad ng mga tula, sanaysay, 
kwento, awit at dibuho. Nailathala sa mga isyu ng Dagitab 
ang mga produkto ng mga pagsasanay sa iba't ibang 
larangang gerilya. 

Pinangasiwaan ng iskwad ang paglalabas ng 

dalawang teyp na kalipunan ng mga 
\ rebolusyonaryong awitin, ang 
“Dakilang Hamon”(1997) at ang 
“Alab ng Digmang Bayan” (1999). 
Naging instrumento ang mga teyp na 
N. ito sa pagpapalaganap ng mga 
= rebolusyonaryong awitin hindi 
=f" lamang sa loob ng Timog Kata- 
galugan kundi pati sa iba pang 
rehiyon. 

Ng Pinangungunahan din ng iskwad-pangkultura 
ang mga pagtatanghal sa mga okasyong tulad ng 
anibersaryo ng Partido at ng BHB at iba pang piling mga 
okasyon. May pakikipag-ugnayan at pakikipagtulungan 
ito sa ilang progresibong grupong pangkultura sa 
kalunsuran. 


akikitang malugod na tinatangkilik ng masa at mga 

kasama sa rehiyon ang mga pagsisikap na isulong at 
isabuhay sa araw-araw na pakikibaka ang pambansa, 
syentipiko at makamasang kultura. Tinatanaw na sa suste- 
nidong paggampan ng mga gawaing pangkultura ay ibayo 
pang makokonsolida at mabubuo ang pagkakaisa ng mala- 
wak na masa ng sambayanan at ng hukbong bayan. Œ 


< kapangyarihan habang hakbang- 
hakbang na winawasak ang pyudal na 
kapangyarihan ng mga panginoong 
maylupa sa kanayunan. 

Tuluy-tuloy na lumilinaw sa mga 
nakikibakang magsasaka na ang 
naghaharing sistema ang puno't dulo 


ng kahirapan nila. Nasasapol na nila 
na hanggang umiiral ito'y maaasa- 
han ang ibayo pang pagmamaniobra 
ng magkakasabwat na reaksyunaryo 
at kontra-rebolusyonaryo upang 
panaigin ang kanilang interes. 

Dahil dito, tuloy ang laban para sa 


ganap na pagbabago ng lipunan. Patuloy 
ang ating tungkuling palawakin at 
palalimin ang pagkakaisa ng mga 
magbubukid at ng buong sambayanan 
para sa rebolusyon. Marami pang Ha- 
cienda Looc ang susulpot at magiging 
larangan ng matitinding pakikibaka. Œ 

Sa panahon ng “walang kaparis na kasaganaan” sa US 
Kaapihan at pagkadusta 
ng mga manggagawa 


at mamamayang Am 


ng pagdiriwang sa “walang kaparis na 
IN eena" sa US ay isang eksklusi- 

bong piging ng bundat na malalaking 
burgesyang Amerikano. Sapagkat ipinagka- 
kait sa kanila ang likha nilang “kasaganaan”, 
walang dahilan upang ito'y ipagdiwang ng 
proletaryadong Amerikano. Lalo itong 
dahilan, sa halip, na sila'y lumaban sa ubod- 
nang-lupit na pagpiga ng kanilang pawis at 
walang-hadlang na pagsasamantala sa 
kanilang lakas-paggawa. 


Pagpiga sa uring manggagawang Amerikano 

Ipinagmamalaki ng mga propagandista ng imper- 
yalismong US na mula 1992 hanggang 1999 ay tuluy- 
tuloy na lumago ang ekonomya ng US. Ito ang 
pinakamahabang panahon na tuluy-tuloy na lumago ang 
ekonomya nito. 

Ang susi sa “walang kaparis na kasaganaan” na 
tinatamasa ngayon ng burgesya sa US ay walang iba 
kundi ang sagad-sagarang pagpiga sa proletaryadong 


erikano 
VA 


Amerikano. 

Ipinagbubunyi ng gubyernong Clinton at ng 
mga ekonomista sa US na tumaas nang 5.3% 
noong Abril-Hunyo ang antas ng taunang tantos 
ng produktibidad---pinakamataas sa nakaraang 
17 taon. Ibig sabihin, nakalilikha ng mas malaking 
halaga, mas maraming produkto ang mga mangga- 
gawa sa mas maiksing panahon. Mula ito sa kara- 
bA niwang 1.4% pagtaas noong 1973-1995 at 2.5% 
noong 1996-1999. Mabilis na napatigting ang pro- 
duksyon sa pamamagitan ng aplikasyon ng mataas na 

teknolohiya sa produksyon. 
Nangunguna pa rin ang US sa paggamit ng mga 
- kompyuter at robot upang pabilisin ang trabaho ng mga 
manggagawa at pumiga ng mas malaking labis na halaga. 
Aktibong sinusuportahan ng monopolyo kapitalistang 
estado ang mga pananaliksik sa larangan ng teknolohiya 
upang magamit ng mga industriyang pag-aari ng 

malalaking burgesya. 

Kaalinsabay nito, pinakawalan ng estado, sa agos 
ng neoliberalismo, ang pinakamasasahol na patakarang 
bumubusabos sa proletaryado na pawang nakatuon sa 
pagbabansot ng sahod at pagbaklas sa mga pangkasay- 
sayang tagumpay ng uring manggagawa. Walang 
kahihiyang ipinagmamalaki ng mga ekonomistang burges 
at gubyernong US na habang tumaas ang produktibidad 
ng mga manggagawang Amerikano, bumaba naman nang 
0.4% ang gastos sa bawat indibidwal na manggagawa--- 
ibig sabihin, habang lumilikha ng papalaking halaga ang 
mga manggagawang Amerikano, ay tumatanggap naman 
sila ng papaliit na sahod. 

Pang-aapi, kahirapan at malawakang 
panlipunang di pagkakapantay-pantay 

Kung kayat dumaranas ang mga manggagawang 


Amerikano ng mga kundisyon na, relatibo sa kanilang 
lipunan at kasaysayan, ay maihahambing sa kalagayan 


ng mga manggagawang Pilipino sa usapin ng sahod, 
disempleyo at seguridad sa trabaho at mga panlipunang 
garantiya. 

Ang isang manggagawang sumasahod ng nakatak- 
dang minimum ay nakatatanggap ng $9,512 sa isang 
taon na halos kalahati lamang sa hangganan ng kahirapan 
na 517,072/taon ayon sa mga estadistika ng gubyerno. 
Sa kabuuan ng dekada 1990, bumaba ang tunay na 
halaga ng sahod ng mga karaniwang manggagawa. Sa 
kasalukuyan, ito ay malayong mas mababa sa antas ng 
tunay na halaga ng sahod noong dekada 1970. Bunga 
nito, mahigit 46 na milyon (halos 20% ng populasyon) 
ang dumaranas ng absolutong kahirapan. 

Ipinagmamalaki ng gubyernong US na pinaka- 
mababa sa kasaysayan ang kasalukuyang tantos ng 
disempleyo. Subalit ang katotohanan ay karamihan ng 
mga bagong likhang trabaho ay part-time lamang na 
lalong humihila sa mababa nang sahod. Mayroon ding 
pagtumal sa produksyong industriyal na nagreresulta sa 
pagkawala ng trabaho. Mula Marso 1998 hanggang 
Setyembre 1999, halimbawa, mahigit 530,000 ang 
nawalan ng trabaho sa sektor ng manupaktura. 

Dahil sa mababang sahod at kawalan o kakulangan 
ng hanapbuhay, lumalaganap ngayon sa US ang mga 
kundisyon sa buhay na di malayo sa mga kundisyong 
umiiral sa mga atrasadong bansa katulad ng Pilipinas. 
Pito hanggang walong milyon ang walang disenteng bahay. 
Umiiral sa mga sentrong lunsod katulad ng New York, 
Chicago, Los Angeles at iba pa ang malalaking ghet- 
toes o komunidad ng mga manggagawa at walang 
hanapbuhay, mga Afro-American, Latino, Asyano at 
ibang minoryang dumaranas ng sagad-sagarang mahihirap 
na kundisyon sa buhay. 

Sa pag-aaral na isinagawa ng US Department of Ag- 
riculture noong 1999, tinatayang 36 na milyong 
Amerikano ang walang sapat na pagkain. Tinukoy naman 
ng US Conference of Mayors na noong Disyembre 
1999, pinakamataas ang pangangailangan para sa emer- 
gency food related assistance (ayudang pagkain) mula 
1992 at emergency housing related assistance (ayu- 
dang pabahay) mula 1994; at21% nito ay di natutugunan. 
Umaasa sa food stamps" ang 25 milyong mamamayan, 
na ang 80% ay may mga pamilyang may bata. 


1 Mga kupon o sertipiko na ipinamamahagi sa mga taong 
tumatanggap ng pensyon bunga ng disempleyo, edad at iba 
pa. May katumbas itong limitadong halaga na maaaring 
ipagpalit sa pagkain na bibilhin sa pamilihan. 


Sa kabila nito, tuluy-tuloy na binabawasan ng 
gubyernong US ang alokasyon ng badyet para sa mga 
serbisyong panlipunan. Noong 1999, $54 bilyon ang 
kinaltas ng gubyerno sa inilalaang pensyon para sa mga 
walang hanapbuhay, serbisyong pangkalusugan at 
programa sa pagkain. Papalaking bahagi ng responsi- 
bilidad na magbigay ng pagkain sa mga nagugutom ay 
isinasabalikat ng mga pribadong organisasyon. May 44.3 
milyon ang walang health insurance bunga ng tuluy- 
tuloy na pag-aalis ng mga serbisyong katulad ng Medi- 
care. 

Lumalala nang lumalala ang polarisasyon ng lipunang 
Amerikano sa pagitan ng higit na malaking mayoryang 
naghihirap, pinagsasamantalahan at dumaranas ng 
papasidhing karukhaan, at ng maliit na minoryang 
nakikinabang sa “walang kaparis na kasaganaan”. Ang 
sweldong tinatanggap ng mga pinuno ng mga korporas- 
yon sa US ay 419 na ulit na mas malaki sa karaniwang 
sahod ng isang manggagawa noong 1998. 

Ang kinikita ng pinakamayamang 2.7 milyon (1 Yo 
ng populasyon) ay katumbas ng kinikita ng pinaka- 
naghihirap na 100 milyon (38%). Pag-aari ng 1% ang 
40% ng yaman ng US, samantalang ang nakabababang 
80% ay nag-aari lamang ng 16%. 


Pasistang panunupil at paglaban 
ng mga manggagawa at mamamayan 


Taliwas sa upisyal na pagtataguyod sa mga 
karapatang sibil, ginagamit ngayon ng gubyernong US 
ang pasistang makinarya nito upang supilin ang pro- 
letaryado at mamamayang Amerikano. Malupit nitong 
binubuwag, gamit ang mga pepper-spray, mga rubber 
bullet at batuta ang mga demonstrasyon at welga na 
nagpapahayag ng disgusto ng mamamayan at salamin ng 
malawakang ligalig sa lipunang US. 

Sistematikong ginagamit ng US ang mga pulis at korte 
upang magsampa ng mga gawa-gawang kasong kriminal 
laban sa mga militanteng aktibista at lider manggagawa. 
Sa nakaraang mga taon, mas mabilis nang apat na beses 
na pinalaki ang badyet ng mga korte kumpara sa paglaki 
ng badyet sa edukasyon, at dalawang beses kumpara 
sa badyet para sa mga ospital at serbisyong pangka- 
lusugan. Sa buong mundo, ang US ang may pinakama- 
taas na porsyento ng populasyong nakakulong, tanda 
ng “epektibong” paggamit ng mga korte. 

Gayunpaman, hindi mapipigilan ng pasistang 
panunupil ang paglaban ng mga manggagawa at B 

17 SUNDALO, PATAY SA AMBUS SA NEGROS 


Labimpitong sundalo ang napatay at anim ang 
nasugatan nang tambangan sila ng mga gerilya ng Bagong 
Hukbong Bayan (BHB) nitong Agosto 21 sa Sityo Bulod, 
Barangay Carabalan, Himamaylan, Negros Occidental. 
Lulan ng isang trak, kabilang sila sa 28 sundalong 
reimporsment na tutugis sa BHB. 

Ang mga sundalo na mula sa 303rd Brigade ng Philip- 
pine Army ay pinagsanib na tropa ng 11th at 61st IB na 
nakabase sa sentral at timog ng Negros at inirereklamo 
ng masa dahil sa kanilang paglabag sa mga karapatang- 
tao. 


16 NA MALALAKAS NA SANDATA, 
NAKUMPISKA SA REYD SA COTABATO 


Nasamsam ang dalawang M14, 11 ripleng garan, 
tatlong M16, isang set ng radyong pangkomunikasyon, 
mga bala at mga unipormeng pangmilitar sa isang walang 
putok na reyd na isinagawa ng mga Pulang mandirigma 
ng BHB sa isang detatsment ng 64th IB sa Dan- 
lag,Tampakan, South Cotabato nitong Agosto 20. 
Sinunog din ng BHB ang detatsment. 

Nauna rito, isang rantso ang nireyd ng BHB sa 
kabundukan ng Koronadal, South Cotabato nitong 
Agosto 15. Bandang ika-6 ng umaga nang pasukin ng 


BHB ang Sueno Ranch sa Sitio Kupon, Barangay San 
Jose. Kinumpiska sa naturang reyd ang mga sandata at 
kagamitan sa komunikasyon ng rantso. Inilunsad ito 
bilang kaparusahan sa di pagkilala ng may-ari sa 
ipinatutupad na patakaran ng kilusan sa pagbubuwis. 


BATTALION COMMANDER, 
PATAY SA AMBUS SA AGUSAN 


Isang battalion commander ng Philippine Army ang 
napatay at tatlong tauhan niya ang nasugatan nang 
ambusin ang kanilang dyip ng mga Pulang mandirigma 
ng BHB sa Barangay San Andres, Bunawan, Agusan 
del Sur nitong Agosto 14, bandang alas dose ng tanghali. 

Ang napatay ay si Maj. Nestor Velasco, command- 
ing officer ng 62nd IB na nakabase sa bayan ng Trento. 
Nakumpiska sa naturang taktikal na opensiba ang pitong 
malalakas na sandata: isang M203, dalawang M14 at 
apat na M16. Nasamsam din ang isang radyong VHF. 


12 ARMAS, NAKUMPISKA SA REYD SA LAGUNA 


Labindalawang sandata at iba pang kagamitang 
militar ang nasamsam sa reyd na inilunsad ng mga gerilya 
ng BHB sa istasyon ng pulis ng Sta. Maria, Laguna nitong 
Agosto 7. Nasugatan dito ang hepe ng pulisya ng Sta. 
Maria na si S/Insp. Benito Mozo. > 


4 mamamayang Amerikano. 
Noong 1999, sa kabila ng mga 
atake sa pag-uunyon, tinatayang 
hindi kukulangin sa 600,000 mang- 
gagawa ang nag-organisa ng mga 
unyon, 25% paglaki kumpara noong 
1998, at pinakamalaking paglawak 
sa nakaraang 20 taon. Ipinapakita 
nito ang determinasyon ng mga 
manggagawa na mapagpasyang 
lumaban para sa mas mataas na 
sahod, ibalik ang mga binawing 
benepisyo at pahusayin ang mga 
kundisyon sa paggawa. 

Kabilang ang mga manggagawa 
sa pinakamalaking bahaging bumuo 


ng 30,000 mamamayang naglunsad 
ng mga demonstrasyon laban sa 
World Trade Organization (WTO) 
noong Nobyembre 30 hanggang 
Disyembre 3, 1997 sa Lunsod ng 
Seattle sa US. Naulit ito noong 
Abril nang magrali ang ilampung libo 
laban sa pulong ng International 
Monetary Fund at World Bank sa 
Washington, DC sa kabila ng pag- 
aresto sa 1,800 mga aktibista bago 
at habang inilulunsad ang mga 
demonstrasyon. 

Binabasag ng mga demons- 
trasyong ito at ng iba pang anyo ng 
paglaban ng proletaryado at mama- 


mayan ang ilusyon ng “walang 
kaparis na kasaganaan” sa lipunang 
Amerikano. Tiyak na sa mga susu- 
nod na taon ay lalo pang sisidhi ang 
tunggalian ng mga uri sa US. Kina- 
kailangang angkop na masamantala 
ng mga rebolusyonaryong pwersa 
ang mga kundisyong ito upang buuin 
ang partido ng proletaryado na may 
malawak na ugat sa masang mang- 
gagawa at makapamumuno di 
lamang sa kanilang araw-araw na 
pakikibakang pang-ekonomya, 
kundi higit dito, sa rebolusyo- 
naryong pakikibaka para sa sos- 
yalismo. Œ 

d Kabilang sa mga nakumpiska ang 
apat na M16, apat na .45, tatlong .38, isang 
radio transceiver, isang kamera at 
mahahalagang dokumento. 


WALONG PULIS, PATAY 
SA AMBUS SA MINDORO 


Walong pulis ang napatay at tatlo ang 
nasugatan nang tambangan sila ng mga 
Pulang mandirigma ng BHB sa Barangay 
Antonino, Victoria, Oriental Mindoro 
nitong Hulyo 4. Kabilang sa mga nasuga- 
tan si Insp. William Destura, hepe ng 
pulisya ng Victoria. Nasawi naman ang 
deputy chief na si SPO4 Wilfred Feliciano. 

Ang inambus na tropa ay mula sa 
pulisya ng Victoria at sa katatalagang Spe- 
cial Action Force ng PNP sa Oriental 
Mindoro na ipinalit sa berdugong 49th IB. 

Pinasabugan ng land mine ang dala- 
wang sasakyan nila bilang hudyat ng taktikal 
na opensiba. Kinumpiska ang mga gamit 
militar ng mga pulis at ligtas na umatras ang 
BHB. 


ISTASYON NG PNP, 
NIREYD SA ZAMBALES 


Sinalakay ng mga gerilya ng BHB ang 
isang istasyon ng pulis sa Palauig, Zambales 
nitong Hulyo 21 bandang 7:30 ng gabi. 
Tatlumpung iba't ibang armas ang nakum- 
piska sa naturang opensiba. 

Tatlong pulis ang napatay sa labanan. 


ISANG PULIS-PANIKTIK SA 
ALBAY, PINARUSAHAN NG BHB 


Pinarusahan ng mga mandirigma ng 
Bagong Hukbong Bayan si SPO3 Rogelio 
Oliquiano, upisyal sa paniktik ng Philippine 
National Police Regional Intelligence Group, 
nitong Agosto 26 sa Barangay Palapas, 

MGA DAGDAG NA ARMAS. Batay sa mga di pa kumpletong 
ulat, mula Hulyo hanggang Agosto ng taong ito, mahigit 
77 sandata ang nasamsam ng mga mandirigma ng BHB 
sa mga inilunsad na taktikal na opensiba sa iba't ibang 
panig ng bansa. Di bababa sa 40 sa mga ito ay matataas 
na kalibreng armas. 


Ligao. Sakay ng isang motorsiklo si Oliquiano mula sa pangangalap ng 
impormasyon sa kanyang mga asset sa bayan ng Pioduran nang 
tambangan ng mga Pulang mandirigma. Nakumpiska mula sa kanya 
ang isang pistolang 9mm. 


UPISYAL NG PULISYA, PATAY 
SA LABANAN SA BOHOL 


Napatay si Insp. Victor Hibaya, kumander ng Bohol PNP Pro- 
vincial Mobile Group sa isang labanang naganap sa Barangay Over- 
land, Buenavista, Bohol noong Hunyo 21. Pinamunuan ni Hibaya B 

Mo na inilunsad sa iba't ibang sulok 
ng bansa ang serye ng mga welga ng mga 
tsuper at tagasuporta nila nitong Hulyo at Agosto 
upang tutulan ang walang tigil na pagtaas ng presyo 
ng langis at igiit ang P125 dagdag sa minimum na 
sahod. 

Nitong Agosto 7, inilunsad sa buong bansa sa 
pangunguna ng Pinag-isang Samahan ng mga Tsuper 
at Opereytor Nationwide (PISTON), Kilusang 
Mayo Uno (KMU ) at Bagong Alyansang Makaba- 
yan (BAYAN ) ang isang matagumpay na koordina- 
dong kilos protesta. Humiling din sila ng dagdag na 
P1 sa pamasahe. 

Sa Mindanao, paralisado ang pampublikong 
transportasyon sa Koronadal, Davao, Kidapawan, 
Tagum, Digos, Mati at Hilagang Mindanao, 
samantalang sinuspinde ng mga kumpanya ng bus 
ang kanilang operasyon sa South Cotabato, 
Saranggani at Lunsod ng General Santos. Sa 
Kabisayaan, 99% paralisado ang transportasyon sa 
dalawang araw na welga sa syudad ng Iloilo at 90% 
sa syudad ng Bacolod, samantalang nagpiket naman 
ang mga drayber ng bus at dyip sa harap ng mga oil 
depot sa mga syudad ng Mandaue at Lapu-lapu. 
Sa Luzon, lumahok din ang mga drayber sa Bikol 
(Albay at Sorsogon), Pampanga, Bulacan, Bataan, 


Serye ng mga welga sa transportasyon, matagumpay na idinaos 


Nueva Ecija, Tarlac at Metro Manila. 

Pangalawang welga itong inilunsad sa loob ng 
dalawang buwan. Bago nito, pinangunahan din ng 
PISTON nitong Hulyo 10 ang isang malawakang 
welga ng mga tsuper at mga manggagawa. Paralisado 
ang mga mayor na ruta ng dyip sa Metro Manila 
(90%), Bulacan (10096), Cavite (80%), Tarlac 
(9576), Pampanga (90%), Bataan (70%), Nueva 
Ecija (4076), Cebu at Negros (90%). Sumuporta 
rin sa naturang pagkilos ang KMU at BAYAN at 
sama-samang nagprotesta ang may 12,000 kasapi 
nila sa harap ng upisina ng Caltex, Petron at Shell. 

Sa Lunsod ng Davao, 8,000 tsuper naman ang 
naglunsad ng welga nitong Hulyo 17. Pinangunahan 
ito ng Transport of Southern Mindanao for Solidar- 
ity, Independence and Nationalism at ng Alliance of 
Operators and Drivers in Davao C ity at sinuportahan 
ng BAYAN. Naparalisa nang 90% ang pampubli- 
kong transportasyon sa lugar. 

Samantala, sa Kalibo, Aklan, sinalubong ng 
dalawang araw na welga ng mga drayber ang State of 
the Nation Address ni Estrada nitong Hulyo 24. 
Lumahok sa naturang masang pagkilos ang mga 
myembro ng Bus and Jeepney Operators Association, 
iba't ibang grupo ng mga drayber at opereytor ng 
traysikel, BAYAN at League of Filipino Students. Œ 


4 ang isang walo-kataong tim na kumubkob sa mga 
mandirigma ng BHB na nasa naturang barangay. Walang 
kaswalti sa panig ng BHB at ligtas silang nakaatras. 


KUMPANYA SA KONSTRUKSYON 
SA AURORA, PINARUSAHAN 


Isang kumpanya ng konstruksyon ang ginawaran ng 
parusa ng BHB nitong Hulyo 6 sa Dinalungan, Aurora. 

Inabangan ng BHB ang dalawang dump truck ng 
SMC Construction Corp. at sinunog matapos balewalain 
ng may-ari ang patakaran sa pagbubuwis ng rebolusyo- 
naryong kilusan. 


OPLAN MAKABAYAN, 
KINUNDENA SA QUEZON 


May 1,000 magsasaka, mangingisda at mga 
Dumagat ang nagkampo sa harap ng pamprubinsyang 
kapitolyo ng Quezon sa Lunsod ng Lucena nitong Hulyo 
10. Pinangunahan ng Bagong Alyansang Makabayan 
ang walong araw na kilos protesta. 

Tinuligsa nila ang patuloy at walang patumanggang 
operasyong militar sa ilalim ng Oplan Makabayan na 
inilulunsad ng AFP sa kabundukan ng Sierra Madre na 
nagbunga ng malulubhang paglabag sa karapatang-tao 
kabilang ang sapilitang pagpapalikas sa kanila. 


Hulyo-Agosto 20004 ANG BAYAN 


22 


